Людзі ў пагонах служаць там, куды іх пасылае камандаванне. Вось і капітана Аўдзеева ў 1957 годзе пераводзяць для далейшай службы на Паўночны флот. Там, лётаючы днём і ноччу ў складаных кліматычных умовах, ён яшчэ больш удасканаліў сваю лётную падрыхтоўку і атрымаў званне ваеннага лётчыка першага класа. У суровых умовах Поўначы гвардыі маёр Валянцін Аўдзееў даслужыўся да намесніка камандзіра эскадрыллі ракетаносцаў. А апошнім часам, перад звальненнем у запас, нават выконваў абавязкі камандзіра эскадрыллі.